en ru hu hu hu id hu hu en en hu it hu hu en hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu es es tr fr de hu hu hu hu hu
Egyedi szaunák, wellness terek tervezése, átalakítása, arculat frissítése
Bizonyított tény, hogy a vendégek megtartásához, talpon maradáshoz folyamatosan megújulni szükséges. A közelmúltban – gyakran követendő példák, ötletek, vagy éppen anyagiak híján -egyhangú, sablonos pihenő terek, egymástól alig különböző szaunák készültek.
Közel 10 éves szakmai tapasztalatunk hívta életre a Sauna Design Studio csoportot, képzőművészek, faipari szakemberek, építészek, belsőépítészek, lakberendezők és kitűnő kivitelezők együttműködésével. A Sauna Design Studio célja a hazai gyógy- termál és élményfürdők, valamint szállodák wellness tereinek, szaunáinak arculat frissítése, egyedi stílusú felújítása.
Vállaljuk teljes bel- és kültéri wellnessközpontok és szauna parkok tervezését, átépítését, arculat frissítését
egyedi üveg, fa, kő és kerámia felületek kialakítását
képzőművészeti alkotások wellness térbe való integrálását
teljes körű projekt szervezést, szakmai felügyeletet
Magyarországon az egyedi hangulatú, egy-egy stílusirányzatot követő szaunák építése még nem elterjedt. Európában megfigyelhető trendek alapján a wellness központok pontos tematikai rend alapján kerülnek kialakításra, melyek közül talán legismertebbek a hegyi wellnessek, valamint a romantikus, rusztikus, alpesi, afrikai és ázsiai kialakítások.
Az alábbiakban ízelítőt nyújtunk az európai és távol keleti wellnessek különleges világából, mert hisszük, hogy a hazai fürdő és szauna kultúrában az igényes kialakításoknak is létjogosultsága van. A vendégek növekvő igénye, fürdőink és szállodáink fejlődése egyre inkább életre hívja az egyedi, tematikus kialakítású wellnessek világát is.
Szénafürdő – fito-balneoterápia a modern wellnessben
Különleges, ősi, gyógyító hatású kezelés a szépség és jó közérzet jegyében. Ez a fito-balneoterápia, melynek alapja az illatos szénában elmerülő és megpihenő test és lélek.
Ausztriában, Dél-Tirolban és Trentinoban a hegyekben dolgozó gazdák egy-egy hosszú és fárasztó nap után a hűvös éjszakákon hasonló fűágyakban tértek nyugovóra. Pihentető alvás, energikus ébredés és számtalan további kedvező hatás az egészségre: ez az ősi tapasztalat, mely életre hívta a fito-balneoterápiát a modern wellnessekben.
A kezelés során a test teljesen elmerül a langyos gyógynövényes szénában. A felmelegedő test pórusai kitágulnak, ugyanakkor a nedves és langyos hő hatására a szénából kioldódó kumarin, növényi olajok és vitaminok ( E, D) könnyebben beszívódnak a bőrfelületen.
Egy – egy szénafürdőzés 30 percig tart, melyet kellemes masszírozás kísér. Ezt követően a vendéget natúr gyapjúba bugyolálják és kellemes langyos ágyban további egy órát pihentetik.
Ebben az utópihentető fázisban az izzadás folytatódik akár még órákon át, így a test nyugalmát a kezelést követően is biztosítani kell.
A kúra hatására normalizálódik a vérnyomás, csökkennek a reumatikus fájdalmak, a bőr simává és puhává válik. Kitűnően alkalmazható narancsbőr, ízületi gyulladás, alvási zavarok, stressz és emésztési problémák esetén is.
A terápia egyedül súlyos szív és érrendszeri megbetegedés esetén ellenjavallott.
A hagyományos bio vagy gyógynövényes szaunafürdők egyik nagyszerű alternatívája a Brechelbad, mely egy kifejezetten lágy és gőzös szauna típus .  Az elnevezés eredete az egykori len és kendertörő helység( Brechelstube) elnevezéséből ered, ahol a kenderszálat több ízben gőzölték, szárították, majd tilolták.  A helységet, szombat esténként – a vasárnapi templomi látogatást megelőzően – a farmon élő család tagjai afféle gyógynövényes gőzfürdőként használták…
A modern wellness világában a Brechelbad szaunaélmény lelke a központi elhelyezésű kemence formájú szaunakályha, melynek rézkoronája fenyő gallyakkal és tobozokkal van tele.  A felfelé áramló fűszeres meleg a mennyezet rézlapján visszaverődve egyenletesen oszlik el a szaunatérben.  A szauna padlóján fenyőgallyak illatoznak és masszírozzák a vendégek talpát.
A Brechelbad hagyományos country stílusban, vagy akár teljesen modern kialakításban is megvalósítható.
Kraxenstove ® Alpesi szénafürdő egyedi megjelenésével kivételes wellness élményt nyújt vendégeinek. A fűtött ülőpadok mögül lágy, gyógynövényes alpesi széna gőze simogatja relaxálja az egész testet, miközben kellemesen lazítja a medence, hát és váll izomzatát.
A Szénafürdő kellemes illatát a háttámla mögé helyezet szénapárna (bio, pollenmentes) esszenciális olajtartalma a kumarin biztosítja.
Az ülőpadok anyaga csúcsminőségű hő és gőzálló üvegszál melyek elefántcsont és sötétzöld színben rendelhetőek.
Az Alpesi szénafürdő tetszőleges mennyiségű és elrendezésű ülőpaddal kombinálható, falba illetve a fal mellé is építhető. Külső megjelenése, burkolása régi szénapajták egyedi hangulatát idézi.
Kamaburo – Japán szaunakert
Japán vulkanikusan aktív területen fekszik. A mélyből feltörő forróvizű források (onsen) biztosították a szabadban való fürdőzést. Az első gőzös fürdők az IWABURO (sziklás fürdő) valamint a KAMABURO (kemencés fürdők) voltak. Ezek természetes, vagy kézzel vájt barlangok, boltozatos ablaktalan sötét üregek voltak. A tengerparti sziklákat fával izzították, majd tengervízzel locsolták. Bejáratuk keskeny szűk volt, hogy a gőzt benntartsák.
A modern Japán szaunakertben a KAMABURO meditációs szauna, kb. 55◦C hőmérséklettel. Mellette megtalálható az OFURO forró vizes fürdő mely 38-40◦C hőmérsékletű.
A ceremónia alapos tisztálkodással kezdődik. Fekete gránitból kialakított tusolóban a vendégek addig folyatják magukra a forró vizet, míg bőrük halvány rózsaszín pírt kap. Ez után következhet csak a forró vizes fürdőzés.
A fürdőzést vagy szaunázást pihenés követi, mely lesötétített szobákban halk japán háttérzene mellett kényelmes tatamin történik. Minden berendezés a csendről, nyugalomról és meditációról szól….hangoskodni illetlenség. A tökéletes japán hangulatot az elmaradhatatlan teaceremóniák teszik teljessé.
Ruku – az igazi infraszauna
A RUKU német szauna család különleges kialakításával kiemelkedik a kínált szaunák széles választékából. A szaunacsaládot jellemző technológiai újdonságokat – melyek egytől-egyig védett európai szabadalmak – mutatjuk be az alábbiakban.
A világon egyedülálló szigetelőrendszer, melyre a gyártó 30 év szerkezeti garanciát vállal.
RUKU – ISOHOLZ ® többkamrás szigetelő rendszer szabadalmaztatott rétegrend, tömör fa és reflexiós fólia rétegekből áll, kiszellőztetett légkamrákkal. Ez a szigetelésrendszer a RUKU szaunakabinok lényeges építőeleme és a RUKU minden típusú kabinjánál felhasználásra kerül.
A RUKU – ISOHOLZ® szigetelés összehasonlítva az egyéb szaunáknál felhasznált szigetelő anyagokkal (ásványgyapot, üveggyapot, parafa, báránygyapjú, stb.) az alábbi előnyökkel rendelkezik:
Energia- és ezáltal költségtakarékos megoldás a kitűnő szigetelő tulajdonságának köszönhetően. Felfűtése is feleannyi idő (kb. 20 perc), mint más kabinoknak
Antiallergén, mivel elemi szálaktól mentes így az allergiások népes tábora is élvezheti, ezenkívül semmilyen ragasztó, vagy más kémiai kötőanyag nem kerül felhasználásra a gyártás során.
Hőmérséklet és nedvességtűrő faanyagokból készül, kémiai kezelés nélkül is teljes mértékben rothadás és penészedés mentes felületet biztosít
A szaunák 16 mm-es profillécekből hornyos-eresztékes kötéssel illesztettek, a gyártás és összeállítás során farostlemez, rétegelt lemez még a nem látható helyeken sem kerül felhasználásra. A szaunák deformálódásának megelőzésére minden szauna megerősített keretkonstrukcióban kerül leszállításra. A szaunák összeállításánál semmilyen kémiai anyag nem kerül felhasználásra.
RUKU Thermium többfunkciós infrakabin élettani hatásai
Az infraszaunázás előnyeivel, pozitív élettani hatásainak felsorolásával lépten-nyomon találkozunk. Divat ma az infraszauna – de csak kevesen élvezzük.
A piacon tömegesen kínált 1-2 személyes modellek inkább veszélyes kínzókamrák, mint a testet és lelket felüdítő wellness létesítmények. A gyakran szabadon elhelyezett infrasugárzók gyenge teljesítménye miatt a hely szűkre szabott, ugyanakkor a sugárzókhoz közel ülők megégésnek vannak kitéve, míg leárnyékolt társaiknak az infrasugarakból, és így azok gyógyító hatásaiból semmi nem jut.
A RUKU Thermium kabinjainál a falrétegek közé beépítésre kerülő megfelelő számú infrasugárzó panelnek köszönhetően a meleg egyenletesen sugárzik a kabin teljes falfelületéről. Nincs szabadon sugárzó elem, így nincs égésveszély sem. Nagyméretű közösségi infrakabinok kialakítására is lehetőség van.
A szauna falfelülete gyorsan átmelegszik, anélkül, hogy kellemetlenül meleg lenne. A falak teljes felületéről jövő kellemes sugarak visszaverődve a szigetelt tetőről és aljzatról egységesen oszlanak el a kabinban, kiküszöbölve ezzel a hagyományos kabinokra jellemző hideglyukak-forrólyukak kialakulását.
A RUKU infrakabinok kizárólag hosszúhullámú C infrasugarakat bocsátanak ki. A hosszúhullámú C sugárzási tartománynál a sugarak közvetlen a bőrfelszín alatti rész hőmérsékletét emelik és ezen keresztül fejtik ki jótékony hatásukat a vérkeringésre, nyirokpályákra anélkül, hogy erős verejtékezést okoznának, illetve kiszáradáshoz vezetnének. Az emberi test reakciója az ilyen típusú felmelegítésre egy sor egészséget előmozdító processzor aktiválásával válaszol.
A hosszúhullámú C sugárzás a gyógyászatban igazoltan jótékony hatásai:
Csillapítja az izom és izületi fájdalmakat (izomláz, hátfájás)
Az infravörös sugarak felmelegítő hatása minden korosztály számára ideális, mivel az emberi testet már alacsonyabb hőmérsékleten is izzadásra készteti. A lágy meleg – miközben fokozza a keringést – kevésbé megterhelő, mint a forró meleg, és ráadásul kíméli a légutakat is. További előnye, hogy alacsony hőmérsékleten a kabin oxigéntartalma is magasabb.
A RUKU Thermium kályha nélküli többfunkciós infrakabin úgy került kidolgozásra, hogy a család elvárásaitól kezdve az élsportig minden igényt kielégítsen. A kabinban RUKU által kifejlesztett Meditherme gőzgenerátor használatával hat különböző fürdőtípus hozható létre, úgymint szárazfürdő, wellnessfürdő, forrólevegős fürdő, terápiás fürdő, gyógynövény és aroma fürdő valamint gőzfürdő.
további részletek: www.ruku.hu – oldalon olvasható.
H-6500 BAJA, PARTI UTCA 28-30. | TEL/FAX: +3679 427-430 | +3630 415-0174 | GERDAX-M@T-ONLINE.HU
Honlapot összeállította: SpaceboyDesign »